Candle Light Echo Session
Дни на ехокардиографията – София 2026

Описание на сесията
„Candle Light Echo Session“ е утвърден и традиционен модул от научната програма на „Дни на ехокардиографията – София“, провеждан ежегодно като заключителна сесия на събитието.

Сесията представлява изцяло образователен формат, насочен към представяне, анализ и дискусия на клинични случаи в областта на ехокардиографията. Форматът е разработен по аналогия с утвърдени международни практики, включително тези на Европейския конгрес по кардиология (ESC) и Европейската асоциация по сърдечно-съдова образна диагностика (EACVI).

Наименованието „candle light“ отразява специфичната организация на средата (приглушено осветление и различна конфигурация на местата за сядане), която има за цел да насърчи професионалния обмен и интерактивността. Сесията не включва развлекателни елементи.

Формат на провеждане

Лекционна част
Тема: „Клапни пороци и пренатална диагностика“
Лектор: д-р Чачева

Представяне на клинични случаи
До 12 участници – медицински специалисти – представят клинични случаи. Представянията са еквивалентни на представяне на абстракти и следват международни практики.

Дискусия
Активно участие на аудиторията.

Оценяване
Анонимно гласуване + експертна оценка от:
- доц. Красимира Христова
- проф. Найденка Златарева
- проф. Елена Кинова
- доц. Светлин Цонев

Регулаторна информация
Сесията се реализира с подкрепата на образователен грант от Gedeon Richter.
Грантът е необвързан и не влияе върху съдържанието, участниците или оценяването.

